19/02/2014 | Administración LocalMunicipal
Noia
Secretaría
Anuncio de delegación de competencias

ANUNCIO DE DELEGACIÓN DE COMPETENCIAS En cumprimento do establecido nos artigos 44 e 114 do Real decreto 2568/1986, do 28 de novembro, faise pública a seguinte resolución da Alcaldía, número 475/2014, do 6 de febreiro, pola que se delega a Área de Benestar Social no concelleiro Bieito Gonzalez Domínguez: <<O 11/06/2011 celebrouse a sesión constitutiva da corporación municipal de Noia para o período 2011-2015. Esta Alcaldía, no uso da facultade de dirección do goberno e da Administración municipal, ditou a resolución núm.1825/2011 de 08/07/2011 que regulaba o réxime de delegacións en favor dos concelleiros membros do equipo de goberno e dentro das áreas que se indicaban na propia resolución. En particular, en relación coa concelleira dona Sofía Caamaño Lado, acordábase o seguinte: “Primeiro. –Delegar, en favor dos Concelleiros membros do equipo de goberno e dentro das áreas que se indican, incluíndo a facultade dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer. Delégase en dona LEHTONEN ATROCHE, PAMELA JOAN que se concreta, entre outras, nas seguintes atribucións: Dirixir e xestionar o Plan comarcal de prevención de drogodependencias. Planificación e programación da política municipal dos Servizos Sociais determinando as directrices xerais e as prioridades no seu desenvolvemento. Detección e estudo das necesidades sociais. Coordinar todas as actuacións que en materia de Servizos Sociais se xestionen no Concello ditando instrucións para regular a súa actividade. Procurar garantir a prestación de Servizos Sociais a aqueles sectores da poboación en situacións de desprotección social e marxinación a través de medidas adecuadas á problemática da cada colectivo levando a cabo cantas actuacións sexan precisas. Promover e impulsar cantas actividades sexan necesarias para contribuir a propiciar o desenvolvemento dunha maior participación e colaboración da sociedade ante problemas de marxinación e desprotección social. Manter contacto permanente cos órganos das restantes administracións públicas para desenvolver e exercer funcións relacionadas cos Servizos Sociais e o Benestar Social. Formular a programación e xestión dos plans de formación específica do persoal de Servizos Sociais. Xestionar e resolver as solicitudes de prestación do servizo de axuda no fogar, xantar sobre rodas, inserción social, convivencia alternativa, servizo de atención a inmigrantes e emigrantes, programa 065. Dirección e coordinación do CIM. Dirixir e xestionar o STAND. Muller. Terceira idade e xestión do Clube de Xubilados. Coordión da Fundación Blanco Romero Monroy. Igualdade. Prever plans municipais de actuación, ó obxecto de adaptar as vías públicas, parques e xardíns á Lei de accesibilidade, concertando coa concelleira delegada da Área de Economía e Facenda a porcentaxe do orzamento destinada a estes fins.” Con data de 04/02/2014 e rexistro de entrada núm.1094 dona Sofía Caamaño Lado presenta a súa dimisión como Concelleira de Igualdade e Benestar do Concello de Noia, por motivos persoais; polo que cómpre proceder a unha reorganización interna da Administración Municipal. Considerando que de conformidade co disposto no artigo 21.1. a) da Lei 7/1985, de 2 de abril, reguladora das bases do réxime local, corresponde ao alcalde dirixir o goberno e a Administración municipal. Considerando o disposto no artigo 23.4 da Lei 7/1985, do 2 de abril, reguladora das bases réxime local (LBRL) e nos artigos 43, 44, 45 e 114 a 118 do Real decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), 61.3 da Lei 5/1997, de Administración Local de Galicia, nos que se recolle a posibilidade que o alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras. Vistas as competencias que o artigo 21.1 e 21.2 da LBRL atribúe ao alcalde coas limitacións recollidas no parágrafo 3, así como a demais lexislación concordante. RESOLVO: Primeiro. –Deixar sen efecto a delegación conferida en favor de dona Sofía Caamaño Lado, por resolución da Alcaldía núm.1825/2011 de data de 08/07/2011. Segundo. –Delegar, en favor de don Youba Alejandro Ivan Bouwman Piccoli, dentro das áreas que se indican, incluíndo a facultade de dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: Delégase en don Youba Alejandro Ivan Bouwman Piccoli: ÁREA BENESTAR SOCIAL que se concreta, entre outras, nas seguintes atribucións: Dirixir e xestionar o Plan comarcal de prevención de drogodependencias. Planificación e programación da política municipal dos Servizos Sociais determinando as directrices xerais e as prioridades no seu desenvolvemento. Detección e estudo das necesidades sociais. Coordinar todas as actuacións que en materia de Servizos Sociais se xestionen no Concello ditando instrucións para regular a súa actividade. Procurar garantir a prestación de Servizos Sociais a aqueles sectores da poboación en situacións de desprotección social e marxinación a través de medidas adecuadas á problemática da cada colectivo levando a cabo cantas actuacións sexan precisas. Promover e impulsar cantas actividades sexan necesarias para contribuir a propiciar o desenvolvemento dunha maior participación e colaboración da sociedade ante problemas de marxinación e desprotección social. Manter contacto permanente cos órganos das restantes Administracións Públicas para desenvolver e exercer funcións relacionadas cos Servizos Sociais e o Benestar Social. Formular a programación e xestión dos plans de formación específica do persoal de Servizos Sociais. Xestionar e resolver as solicitudes de prestación do servizo de axuda no fogar, xantar sobre rodas, inserción social, convivencia alternativa, servizo de atención a inmigrantes e emigrantes, programa 065. Dirección e coordinación do CIM. Dirixir e xestionar o STAND. Muller. Terceira idade e xestión do Clube de Xubilados. Coordión da Fundación Blanco Romero Monroy. Igualdade. Prever plans municipais de actuación, ó obxecto de adaptar as vías públicas, parques e xardíns á Lei de accesibilidade, concertando coa concelleira delegada da Área de Economía e Facenda a porcentaxe do orzamento destinada a estes fins. Terceiro. –Ordenar a publicación da presente resolución no Boletín Oficial da Provincia da Coruña e notificala ós interesados, e os xefes dos departamentos municipais, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes, contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen perxuízo de que se poida interpoñer calquera outro recurso que se estime pertinente. Cuarto. –Comunicar o presente acordo ós diferentes servizos municipais e dar conta do presente acordo ó Pleno na seguinte sesión que se convoque.>> Noia, 6 de febreiro de 2014. O alcalde Asdo.: Rafael García Guerrero